Kolosalni propust zdravog razuma: unutarnja priča o kolapsu Lehman Brothersa
Wall Street koji upoznajemo u McDonaldovoj knjizi nemilosrdno je mjesto, gdje se arogancija, ambicija, marljivost, pohlepa i druge ljud
Autor razuma kaže da bi samo jedna rečenica dovoljna da bi se opisao krah Lehman Brothersa: "24,992 osobe radile su naporno, donosile zaradu, a oko osam tipova je tu zaradu izgubilo". Za svoju knjigu McDonald je intervjuirao preko 150 ljudi koji su radili za tu tvrtku i kaže da Lehman nikad nije bio truo u srži. Po njemu, trulež je bila na samoom vrhu, na 31 katu poslovne zgrade u New Yorku gdje su glavni direktor Richard Fuld i uski krug direktora imali svoje urede. "Bilo je, zapravo, mnogo ljudi na tom trideset i prvom katu, cijeli upravni odbor, koji su gledali u stranu i govorili "da" na sve ambiciozne ideje gospodina Fulda. Nije samo on u pitanju, on je imao cijelu ekipu ljudi koji su gotovo na silu gurali njegove ideje. Znate, Lehman Brothers nije bio vođen samo čvrstom rukom, Fuld i njegova ekipa imali su i bokser na šaci. Mnogo su vremena provodili na ludim stvarima koje nemaju veze s djelatnošću tvrtke, skupljanje umjetničkih zbirki itd. Znate, neki od njih su bili najnoviji članovi 'kluba milijardera'." Wall Street koji upoznajemo u McDonaldovoj knjizi nemilosrdno je mjesto, gdje se arogancija, ambicija, marljivost, pohlepa i druge ljudske osobine isprepliću u jednu moćnu mješavinu koja nekad pridonosi prosperitetu, ali isto tako ga ponekad uništava. U četiri godine koliko je radio u Lehman Brothersu, McDonald kaže da nikad nije vidio glavnog direktora Richarda Fulda. Kaže da su slično iskustvo imali i drugi, i to čak i najviši rukovodioci tvrtke. Kad jeprošle godine "eksplodirala"financijska kriza i kad je postalo jasno da tvrtka ima problema, Fuld se susreo s tadašnjim ministrom financija Henryjem Poulsonom. "Bilo je to u proljeće 2008,vrlo važan trenutak povijesti financija, Fuld se vratio sa sastanka i pokušao umiriti uposlenike. Odaslao je poruku elektronske pošte u kojoj otprilike kaže da Ministarstvo financija izuzetno štuje i uvažava Lehman Brothers. Osobno mislim da je sastanak išao potpuno obrnutim smjerom. Taj je sastanak bio vrlo napet. Razgovor je bio vrlo napet, Fuld je rekao ministru financija otprilike sljedeće: 'ja sam puno duže na svom položaju negoli ste vi bili kod Goldman Sachsa, nemojte mi govoriti što bih trebao činiti. Učinit ću stvari onako kako vjerujem da trebaju biti učinjene.' Osobno vjerujem da je u tom trenutku bila odlučena sudbina Lehman Brothersa." Rekonstrukciju ovog susreta autor je obavio na temelju interviewa s desecima osoba u Ministarstvu financija i Lehman Brothersu koji su imali informacije o razgovorima. Sve u svemu, McDonaldova knjiga pruža čitatelju prilično temeljit uvid u to kako je bilo raditi za ovu financijsku tvrtku i opisuje sudbonosne odluke i događaje koji su doveli do njene propasti. Iako se još uvijek ne može procijeniti puni opseg krize koja je počela raspadom Lehman Brothersa, ova knjiga također pokazuje da je to bio katastrofalni udarac američkom i svjetskom financijskom sustavu. Knjigu Lawrenca McDonalda objavila je izdavačka kuća Crow Business.